section_heading: Klupska karijera
paragraph_text: Rodio se u Vogošći u Bosni i Hercegovini 2. rujna 1962. godine. Nogomet je započeo igrati u momčadi UNIS-a iz Vogošće, nastavio u Bosni iz Visokog, a od 1979. godine u sarajevskom Željezničaru. Za prvu momčad je debitirao 1982. godine. Igrao je u generaciji Željezničara koja je 1984. godine nesretno ispala od mađarskog FC Videotona u polufinalu Kupa Uefe. U zagrebački Dinamo stiže kao već formiran nogometaš, na vrhuncu karijere, 1987. godine i igra do 1988. godine. Za Dinamo je u različitim natjecanjima odigrao 75 utakmica i postigao 42 zgoditka. Njegov dolazak u Dinamo pripada kategoriji najzvučnijih transfera u povijesti maksimirskog kluba. Došao je na nagovor Miroslava Blaževića. U ljeto 1988. godine odlazi iz Dinama u talijanski Torino. Tamo igra do 1991. godinenakon čega odlazi u Švicarsku i igra za klubove FC Zürich i FC Baden, u kojem je u sezoni 1995./96. završio karijeru.